section_heading: Povijest i program
paragraph_text: Svoju strategiju razvoja novih kanala Nova TV započela je 2008. s dječjim kanalom Mini TV u potpunosti sinkroniziranim na hrvatski jezik koji se prenosi putem IPTV-a i kabla. Iste godine s radom je započeo i digitalizirani kanal Nova HD. Prvi specijalizirani zabavni kanal Doma TV pokrenut je u siječnju 2011., dok je međunarodni kanal Nova World namijenjen hrvatskom iseljeništvu pokrenut iste godine u ožujku. Nova TV danas emitira dva HD kanala: Nova HD i Doma HD, a oba se mogu pronaći kod domaćih kabelskih operatera.alt=Studio Nove TV|mini|280px|Studio Nove TV